Bárki, akiknek egészségi állapota rendszeres kórházi vagy gyógyintézeti kezelést nem igényel. Ezekkel az ellátási formákkal a kórházi kezelések száma csökkenthető, a fekvőbeteg intézményben való tartózkodás ideje lerövidíthető, továbbá a krónikus betegek ápolása, gondozása is biztosítható.
Társadalombiztosítás terhére otthoni szakápolás/szakirányú ellátás a beteg állapotának függvényében abban az esetben vehető igénybe, ha azt orvos elrendeli, mivel a beteg ellátási szükséglete nem igényel komplex kórházi ellátást. Az otthoni szakápolás keretében nyújtható ellátások akkor vehetők igénybe, ha a beteg egészségi állapota miatt kezelő szakorvosa – a kórházba utalás, vagy a további ott tartózkodás helyett – az otthoni szakápolási szolgáltatást, az erre rendszeresített formanyomtatványon elrendeli.